|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| Naslov dokumenta | Nacrt Odluke o kriterijima, mjerilima i načinu financiranja decentraliziranih funkcija osnovnog i srednjeg školstva na području Grada Koprivnice u 2016. godini | |
| Stvaratelj dokumenta, tijelo koje provodi savjetovanje | Grad Koprivnica  Upravni odjel za društvene djelatnosti i europske poslove | |
| Cilj i glavne teme savjetovanja | Vlada Republike Hrvatske je u travnju 2016. godine donijela Odluku o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2016. godini („Narodne novine“ broj 33/16) i Uredbu o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2016. godinu („Narodne novine“ broj 33/16). Odlukom su utvrđena ukupna bilančna prava za financiranje minimalnog financijskog standarda javnih potreba osnovnog školstva, te kriteriji i mjerila za utvrđivanje bilančnih prava županijama i gradovima do visine potrebnih sredstava za osiguravanje minimalnog financijskog standarda osnovnih škola koja se osiguravaju u Državnom proračunu Republike Hrvatske.  Navedenom Uredbom i Odlukom propisana je obveza donošenja i Odluke o kriterijima, mjerilima i načinu financiranja decentraliziranih funkcija školstva na području Grada Koprivnice u 2016. godini (u daljnjem tekstu: „Odluka“).  Odlukom se utvrđuju kriteriji, mjerila i način financiranja decentraliziranih funkcija osnovnog i srednjeg školstva na području Grada Koprivnice u 2016. godini u okviru sredstava osiguranih u Proračunu Grada Koprivnice. Kriteriji su napravljeni na temelju broja učenika, razrednih odjela i građevina škola s područja Grada Koprivnice i srednje Umjetničke škole za koju su sredstva osigurana u masi sredstava za osnovne škole, a temeljem podataka dostavljenih nadležnom ministarstvu 24. veljače 2016. godine. Podaci se sastoje od broja učenika, razrednih odjela i građevina te su za Grad Koprivnicu u tom trenutku iznosili: 2.685 učenik, 146 razrednih odjela i 11 građevina.  U skladu s ovom Odlukom, Programom javnih potreba u obrazovanju Grada Koprivnice za 2016. godinu i Planom rashoda za nabavu proizvedene dugotrajne imovine i dodatna ulaganja na nefinancijskoj imovini u školstvu na području Grada Koprivnice za 2016. godinu, financirat će se djelatnost osnovnog i srednjeg školstva na području Grada Koprivnice u 2016. godini. Nabavu imovine i potrošnog materijala za škole će provoditi Grad Koprivnica kao središnje tijelo za nabavu, a u skladu sa Zakonom o javnoj nabavi („Narodne novine“ broj 90/11., 83/13., 143/13. i 13/14.) i Pravilnikom o provođenju postupka nabave za robu i usluge procijenjene vrijednosti do 200.00,00 kn i radova do 500.000,00 kuna u Gradu Koprivnici („Glasnik Grada Koprivnice“ broj 1/14.). Sukladno navedenom, predlaže se Gradskom vijeću Grada Koprivnice donošenje Odluke o kriterijima, mjerilima i načinu financiranja decentraliziranih funkcija osnovnog i srednjeg školstva na području Grada Koprivnice u 2016. godini u predloženom tekstu. | |
| Mjesec stvaranja dokumenta | lipanj 2016. godine | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?  Ako nije, zašto? | Nacrt Odluke objavljen je na internetskoj stranici Grada Koprivnice www.koprivnica.hr  Javno savjetovanje trajalo je petnaest dana te je bilo otvoreno od 02. lipnja do 16. lipnja 2016. godine. | |
| Koji su predstavnici zainteresirane javnosti dostavili svoja očitovanja odnosno primjedbe? | Tijekom internetske javne rasprave nije pristiglo nijedno očitovanje odnosno primjedba predstavnika zainteresirane javnosti. | |
| Troškovi provedenog savjetovanja | Provedba internetskog savjetovanja nije iskazivala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  Marija Potroško Kovačić | Datum:   1. lipnja 2016. |